**Slovenský zväz športového rybolovu**

**Slovenský rybársky zväz – Rada Žilina a**

**MO SRZ Bytča**





**Propozície**

**LRU – plávaná**

**Medzinárodné majstrovstvá SR**

**družstiev, seniorov a žien**

**12.08.2022 – 14.08.2022**

**Váh č.12 3-4610-1-1**

**Bytča**

Podľa plánu športovej činnosti na rok 2022 SZŠR v spolupráci so SRZ Rada Žilina a MO SRZ Bytča usporiada Medzinárodné majstrovstvá Slovenskej republiky v LRU - plávaná družstiev a v kategórii jednotlivcov - seniorov a žien.

**Účastníci pretekov:**

Družstvá a jednotlivci, ktorí sa písomne prihlásia **do 05.08.2022** emailom na adresu: sekretariatszsr@gmail.com.

**Štartovné:** potrebné uhradiť do **05.08. 2022** na účet SZŠR LRU plávaná:

IBAN: **SK55 0200 0000 0041 0357 4451**

Variabilný symbol: **6322**

Štartovné družstvá: 150,- €

Štartovné muži jednotlivci: 40,- €

Štartovné ženy: 20,- €

Do poznámka pre prijímateľa uviesť: **MMSR a názov družstva**

alebo: **MMSR a** **meno pretekára/ky**

(POVINNÉ, aby mohla byť vykonaná kontrola úhrady štartovného!!!)

**Miesto konania: Váh č.12 3-4610-1-1**

**Termín konania:** 12.08.2022 - 14.08.2022

**Organizačný štáb:**

Riaditeľ pretekov: Stanislav Sádecký

Garant rady SRZ: Ľuboš Krupička

Hlavný rozhodca: Tibor Petruš

Sektoroví rozhodcovia: Fedor Haluška, Milan Bajzík, Jozef Ptáček

Technický vedúci: Ľuboš Krupička

Bodovacia komisia: Tibor Petruš + 2 zabezpečí organizátor

Zdravotnícke zabezpečenie: na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**

* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* Preteká sa podľa súťažných pravidiel SZŠR pre LRU plávaná a aktuálnych modifikácií pre rok 2022.
* Množstvo krmiva rastlinného pôvodu je stanovené na 20 l a množstvo návnad živočíšneho pôvodu na 2,5 l, z toho môže byť max. **0,5 l neposekaných hnojákov** **/dendroben/, max. 0,5 liter kŕmnej (malej) patentky.** Veľká patentka na chytanie bude umiestnená v samostatnej najmenšej nádobe z odmernej sady **1/8 l alebo tzv. puk**. Všetci pretekári musia mať pri kontrole živú návnadu pripravenú v sade odmerných nádob typu **„Sensas“.**
* Návnada rastlinného pôvodu musí byť pri kontrole krmiva umiestnená v rybárskom vedre so značkami objemu na vnútornej strane.
* Dĺžka prútu je stanovená max. 13 m, pre kategóriu žien na  **max. 11,5 m**. Tá istá dĺžka platí aj pre prúty s pohárikmi.

**Špeciálne pokyny k týmto pretekom:**

* Každý pretekár musí mať pripravenú nádobu (vedro) na presýpanie a skontrolovanie krmiva, t.j. minimálne jednu prázdnu nádobu (vedro) okrem nádob, v ktorých má už pripravené krmivo.
* Počas športového rybárskeho preteku nie je dovolené prechovávať v rybárskej sieťke ryby podľa §10 ods.1 písm. i) Vyhlášky 381/2018.
* Sektor môže byť rozdelený na podsektory v prípade väčšieho počtu prihlásených pretekárov.

**Výskyt rýb: v**yskytujú sa tu všetky druhy nížinných rýb, s prevahou rýb mrena a kapor (všetky druhy)

**Príjazd k trati:** Príjazd z cesty 507, cca 500 m pod VN Mikšová odbočiť doprava a táto cesta vedie priamo na trať cca C sektor.

**Pretekárska trať:**

Mapka bude distribuovaná dodatočne vedúcim družstiev.

**Časový harmonogram:**

**Piatok 12.08.2022 povinný tréning**

08.00 – 09.00 žrebovanie boxov + presun pretekárov

09.00 vstup pretekárov do boxov + príprava pretekárov

10.00 kontrola krmiva a živej nástrahy

10.50 – 11.00 kŕmenie

11.00 – 16.00 povinný tréning

15.00 žrebovanie sektorov pretekov na sobotu

**Sobota 13.08.2022**

07.00 – 07.30 žrebovanie jednotlivých miest

07.30 – 08.00 presun pretekárov na vyžrebované miesta

08.00 – 09.50 príprava pretekárov

09.50 – 10.00 kŕmenie

10.00 – 14.00 1. preteky

14.00 – 16.00 váženie, vyhodnotenie, žrebovanie sektorov na nedeľu

**Nedeľa 14.08.2022**

07.00 – 07.30 žrebovanie jednotlivých miest

07.30 – 08.00 presun pretekárov na vyžrebované miesta

08.00 – 09.50 príprava pretekárov

09.50 – 10.00 kŕmenie

10.00 – 14.00 2. preteky

14.00 – 16.00 váženie, vyhodnotenie M SR pre rok 2022

**Rozpis signálov na sobotu a nedeľu:**

08.00 – 1. signál vstup pretekára do pretekárskeho stanovišťa

08.55 – 2. signál 5 minút do začiatku kontroly krmiva

09.50 – 3. signál začiatok kŕmenia

10.00 – 4. signál začiatok pretekov

13.55 – 5. signál 5 minút do konca pretekov

14.00 – 6. signál koniec pretekov

**Záverečné ustanovenia:**

* Všetci pretekári musia mať platné registračné preukazy športovca SZŠR a preukazy člena SRZ /netýka sa zahraničných účastníkov/.
* Preteká sa za každého počasia. V prípade búrky bude pretek prerušený a bude sa postupovať podľa platných súťažných pravidiel.
* Každý pretekár preteká na vlastnú zodpovednosť a riziko. Pretekár do 15 rokov sa zúčastňuje na zodpovednosť sprevádzajúcej dospelej osoby, ktorá nesie plnú zodpovednosť za konanie pretekára počas konania pretekov
* Tréning na vytýčenej trati je **povinný 12.08.2022 od 11,00 do 16,00 hod**. Po tomto termíne je priestor pretekárskej trate uzatvorený. Vykonávanie lovu účastníkmi pretekov v týchto priestoroch až do začiatku pretekov je zakázaný pod sankciou diskvalifikácie. Tréning je povolený za podmienky, že ulovené ryby nebudú sieťkované, ale s náležitou opatrnosťou vrátené ihneď späť do vody.
* Každý pretekár po skončení preteku (aj tréningu) nechá po sebe vyčistené lovné miesto.

**Občerstvenie:** na trati bude zabezpečený bufet a každý pretekár má v sobotu a v nedeľu zabezpečený obed.

**Ubytovanie:** usporiadateľ nezabezpečuje, možné zabezpečiť si individuálne:

https://www.booking.com

**Informácie o pretekoch:** Ľuboš Krupička 0905 313 321

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU - plávaná.

Organizačný štáb Vám želá veľa úspechov na pretekoch.

Petrov zdar!